stanford-oval/wikipedia huggingface dataset:
Dilhani Lekamge

Nadeesha Dilhani Lekamge (s. 14. tammikuuta 1987 Eheliyagoda, Sabaragamuwa, Sri Lanka) on srilankalainen keihäänheittäjä. Hän saavutti hopeamitalin Bhubaneswarissa järjestetyissä Aasian-mestaruuskilpailuissa 2017 heitettyään parhaalla heitollaan 58,11 metriä. Aasian-mestaruuskilpailuissa 2023 hän saavutti pronssia Sri Lankan ennätystuloksella 60,93. Kansainyhteisön kisoissa 2018 hän sijoittui naisten keihäänheitossa viidenneksi. Hän karsiutui loppukilpailusta Budapestin MM-kilpailuissa 2023.
Lekamge on 160 senttimetriä pitkä ja painaa 68 kilogrammaa.
Desert Eagle

| Desert Eagle |
| --- | --- |

Tyyppi:  itselataava pistooli
Valmistaja:  Israel Military Industries (IMI)
Valmistusmaa:   Israel
Valmistusvuodet:  1982–
Tekniset tiedot
Kaliiperi(t):  .357 Magnum .44 Magnum .440 Cor-bon .50 AE
Aseen pituus:  273 mm
Piipun pituus:  152 mm (6″) 254 mm (10″)
Paino (tyhjänä):  1 715 g
Lipas:  tankolipas
Kapasiteetti:  9 (.357), 8 (.44) tai 7 (.50) patruunaa
Desert Eaglen patenttipiirros numero 4,619,184.
Desert Eagle  on Yhdysvalloissa suunniteltu kaasumäntätoiminen itselataava pistooli, jota valmistaa Israelissa Israel Military Industries (IMI) yhdysvaltalaiselle Magnum Research -yhtiölle.
Asetta on valmistettu vuodesta 1982 kolmena eri versiona: Mark I, Mark VII ja Mark XIX, joista valmistetaan enää vain Mark XIX:ää. Niissä oli teräs- tai alumiinirunko ja niitä valmistettiin .357 Magnum-, .41 Magnum- ja .44 Magnum -kaliipereissa, Mark VII -mallia myös .50 Action Express -kaliiperissa. Uusin malli Mark XIX on saatavissa .357 Magnum-, .44 Magnum- ja .50 Action Express (.50 AE) -kaliipereissa.
Aiheesta muualla

Kuvia tai muita tiedostoja aiheesta Desert Eagle Wikimedia Commonsissa
Magnum Research, Inc.
Modern Firearms
Cécile La Grenade

| Cécile La Grenade |
| --- | --- |

Grenadan kenraalikuvernööri
 7. toukokuuta 2013 –  
Monarkki:  Elisabet II
Pääministeri:  Keith Mitchell
Edeltäjä:  Carlyle Glean
Henkilötiedot
Syntynyt: 30. joulukuuta 1952 (ikä 71)  La Borie, Grenada
Ammatti:  yritysjohtaja, elintarviketieteilijä
Tiedot
Tutkinnot:  Länsi-Intian yliopisto   Marylandin College Parkin yliopisto
Cécile La Grenade (s. 30. joulukuuta 1952 La Borie, Grenada) on grenadalainen yritysjohtaja ja elintarviketieteilijä, joka valittiin vuonna 2013 Grenadan kenraalikuvernööriksi. Hän on toiminut sitä ennen perheyritys De La Grenade Instustriesin toimitusjohtajana, ja hänet on valittu Grenadan vuoden 2010 liikenaiseksi.
Elämä > Opiskelu ja uran alku

Cécile La Grenade syntyi vuonna 1952 Grenadalla. Hänen vanhempansa olivat Sibyl ja Alan La Grenade. Koulun jälkeen hän työskenteli terveysministeriössä nuorempana laboratorioteknikkona ja hankki sen jälkeen lääketietellisen tekniikan sertifikaatin Länsi-Intian yliopistosairaalasta. Palattuaan Grenadalle La Grenade jatkoi uraansa terveysministeriössä.
La Grenade aloitti 1974 opiskelut Länsi-Intian yliopiston Saint Augustinen kampuksella Trinidadissa. Hän luki luonnontieteitä ja erikoistui kemiaan ja biokemiaan. Valmistuttuaan hän opetti couvalaisessa koulussa. La Grenada palasi Grenadalle vuonna 1979, kun hän sai paikan tuotantokemistinä True Blue Agron jalostustehtaalla. La Grenaden vastuulla oli laadunvalvonta.
La Grenade muutti vuoden 1983 alussa Yhdysvaltoihin, kun hän aloitti elintarviketieteen maisteriopinnot Marylandin College Parkin yliopistossa. Hän suoritti Marylandissa maisterin tutkinnon lisäksi tohtorin tutkinnon. La Grenade työskenteli valmistuttuaan Yhdysvaltain elintarvike- ja lääkevirastossa.
Elämä > Perheyrityksen johtajasta kenraalikuvernööriksi

La Grenade palasi vuonna 1992 Grenadalle äitinsä Sibyl La Grenaden kuoleman jälkeen. Hän otti äitinsä paikan perheyritys De La Grenade Instustriesin toimitusjohtajana. Yritys tunnetaan elintarviketuotteistaan, joita se jalostaa erityisesti muskottipähkinästä.
La Grenadesta tuli vuonna 2006 Karibian vientijärjestön ohjauskomiten jäsen, ja vuosina 2007–2010 hän oli yksityissektorin edustajana Itäisen Karibian valtioiden yhteistyöjärjestössä. Grenadan kauppakameri valitsi La Grenaden vuoden 2010 liikenaiseksi.
La Grenade valittiin vuonna 2013 Carlyle Gleanin seuraajaksi Grenadan kenraalikuvernöörinä. Hän on kuudes kenraalikuvernööri ja ensimmäinen nainen virassa.
Kunnianosoitukset

Order of St Michael and St George (Iso-Britannia)
Brittiläisen imperiumin ritarikunta (Iso-Britannia)
Pyhän Johanneksen ritarikunta (Iso-Britannia)
Siunattu sotilaallinen konstantinolainen Pyhän Yrjön ritarikunta (Molempain Sisiliain kuningaskunta, 2015)
Donald T. Campbell

Donald T. Campbell (20. marraskuuta 1916 – 5. toukokuuta 1996) oli yhdysvaltalainen psykologi ja sosiologi. Hän on tunnettu työstään metodiikassa. Hän loi termin ”kehitysopillinen epistemologia” ja kehitti selektionistisen teorian ihmisen luovuudesta. Hän teki useita kirjoituksia monissa opinaloissa kuten psykologiassa, sosiologiassa, antropologiassa, biologiassa ja filosofiassa.
Daniel Abraham

| Daniel Abraham |
| --- | --- |
 Daniel Abraham vuonna 2006.
Henkilötiedot
Syntynyt: 14. marraskuuta 1969 (ikä 54) Albuquerque, New Mexico, Yhdysvallat
Kansalaisuus:  Yhdysvallat
Kirjailija
Salanimi: James S. A. Corey
Aiheesta muualla
danielabraham.com
Löydä lisää kirjailijoitaKirjallisuuden teemasivulta
Daniel Abraham (s. 14. marraskuuta 1969) on yhdysvaltalainen tieteis- ja fantasiakirjailija.
Soolokirjailijana Abrams tunnetaan parhaiten fantasiasarjastaan The Long Price Quartet (2006–2009).
Abraham on yhdessä Ty Franckin kanssa julkaissut tekijänimellä James S. A. Corey Expanse-kirjasarjaa, jonka ensimmäinen romaani julkaistiin 2011. Abraham on Franckin kanssa mukana myös kirjasarjan pohjalta tehtävän Expanse-televisiosarjan teossa.
Abraham on myös kirjoittanut yhdessä George R. R. Martinin ja Gardner Dozoisin kanssa tieteisromaanin Hunter's Run (2007) sekä urbaanifantasian Unclean Spirits (2008) salanimellä M.L.N. Hanover. Abrahamin kertomuksia on julkaistu myös eri lehdissä ja valikoimissa. Abraham on ollut ehdokkaana Hugo- ja Nebula-palkintojen saajaksi.
Abraham asuu Albuquerquessa New Mexicossa.
Teokset > The Long Price Quartet

A Shadow in Summer (2006)
A Betrayal in Winter (2007)
An Autumn War (2008)
The Price of Spring (2009)
Teokset > The Black Sun's Daughter

Unclean Spirits (2008) (nimellä M.L.N. Hanover)
Darker Angels (2009) (nimellä M.L.N. Hanover)
Vicious Grace (tulossa 2010)päivitettävä (nimellä M.L.N. Hanover)
Teokset > Muut romaanit

Hunter's Run (muut tekijät Gardner Dozois ja George R. R. Martin, 2007)
Teokset > Kokoelmat

Leviathan Wept and Other Stories (tulossa 2010)milloin?
Aiheesta muualla

Kotisivut. (englanniksi)
M.L.N. Hanoverin kotisivut. (englanniksi)
Diafra Sakho

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 24. joulukuuta 1989
Syntymäpaikka: Guédiawaye, Senegal
Pelipaikka: hyökkääjä
Pituus: 184 cm
Seura
Seura:  West Ham United
Pelinumero: 15
Seurat
| Vuodet | Seura | O | (M) |
| 2009-2014 |  FC Metz | 114 | (44) |
| 2012 | →  US Boulogne (laina) | 7 | (0) |
| 2014- |  West Ham United | 14 | (8) |
Maajoukkue
| 2014- |  Senegal | 3 | (1) |
 Seurajoukkueuran tilastot kattavat vain kansalliset sarjat, päivitetty 1. tammikuuta 2015.  Maajoukkueuran tilastot päivitetty 1. tammikuuta 2015.
Diafra Sakho (s. 24. joulukuuta 1989) on senegalilainen jalkapalloilija, joka edustaa Valioliigassa pelaavaa West Ham Unitedia. Oikeajalkaisen Sakhon pelipaikka on hyökkääjä. Sakho pelaa myös Senegalin jalkapallomaajoukkueessa.
Seurajoukkueura

Sakho aloitti ammattilaisuransa ranskalaisessa FC Metzissä. Hän teki debyyttinsä ykkösjoukkueessa tammikuussa 2010. Kaudella 2011-2012 Sakho oli lainalla US Boulognessa, jossa peliaikaa tuli vain seitsemän ottelun verran. Sakho palasi takaisin Metziin ja oli mukana nostamassa perinteikkään seuran Ligue 1:teen kaudeksi 2014-15. Sakho valittiin Ligue 2:n kauden pelaajaksi kaudella 2013-14. Kesällä 2014 hän siirtyi Valioliigaseura West Ham Unitediin. Debyytti Valioliigassa tapahtui elokuussa 2014 Crystal Palacea vastaan. Ensimmäisen maalinsa Valioliigassa Sakho teki syyskuussa Hull Cityä vastaan. Hän teki syyskuussa myös voittomaalin Liverpool FC:tä vastaan chipattuaan pallon Liverpool-vahti Simon Mignolet´n yli.
Maajoukkueura

Sakho debytoi Senegalin jalkapallomaajoukkueessa toukokuussa 2014 Burkina Fasoa vastaan. Hänen ensimmäinen maaottelumaalinsa tuli neljä päivää myöhemmin epävirallisessa maaottelussa Kosovoa vastaan.
Käännös suomeksi
Dilin alue

Dilin sijainti Itä-Timorin kartalla.
Dilin alue on yksi Itä-Timorin kolmestatoista hallinnollisesta alueesta. Sen pääkaupunki on Dili, joka on myös Itä-Timorin pääkaupunki. Alueen pinta-ala on 367 neliökilometriä ja vuonna 2015 sen väkiluku oli 252 884. Dili on väkiluvultaan Itä-Timorin suurin alue ja siellä asuu yli 20 prosenttia maan väestöstä.
Djibouti kesäolympialaisissa 2000

Djibouti osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi  Djama Robleh, vaikka hän ei edustanutkaan maata missään lajissa. Djibouti ei saavuttanut kisoista mitalia.
Joukkue > Yleisurheilu

Omar Daher Gadid - Miesten maraton
Roda Ali Wais - Naisten 800 metrin juoksu
E. W. Ponkalan Säätiö

E. W. Ponkalan Säätiö on vuonna 1924 perustettu yksityinen säätiö, jonka tarkoituksena on tukea taidehankkeita sekä edistää Suomen ja sen suku­kansojen kulttuuriyhteyksiä. Säätiö kantaa perustajansa, opettajan ja liikemiehen Erkki Wilho Ponkalan (1862-1943) nimeä.
Dhoby Ghautin metroasema

Dhoby Ghaut on Singaporen Mass Rapid Transit -metrojärjestelmän asema Orchard Roadin itäpäässä Singaporen keskusta-alueella. Se avattiin North South Linen asemana 12. joulukuuta 1987. Vaihtoyhteys North East Linelle avautui 20. kesäkuuta 2003 ja Circle Linelle 17. huhtikuuta 2010.
Dhoby Ghaut on MRT:n suurin asema ja ainoa asema, jonka kautta kulkee kolme eri linjaa.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna |  | Viimeinen juna |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
North South Line
| NS1 Jurong East | 6:07 |  | 6:32 |  | 23:57 |  |  |
| NS7 Kranji | – |  | – |  | 0:13 |  |  |
| NS28 Marina South Pier | 5:52 |  | 6:17 |  | 23:50 |  |  |
| NS27 Marina Bay | – |  | – |  | 23:54 |  |  |
North East Line
| NE1 HarbourFront | 6:06 |  | 6:26 |  | 23:51 |  |  |
| NE17 Punggol | 6:09 |  | 6:29 |  | 0:04 |  |  |
Circle Line
| CC29 HarbourFront | 5:37 |  | 6:05 |  | 22:48 |  |  |
| CC26 Pasir Panjang | – |  | – |  | 23:18 |  |  |
| CC23 one-north | – |  | – |  | 23:34 |  |  |
| CC17 Caldecott | – |  | – |  | 0:02 |  |  |
| CC11 Tai Seng | – |  | – |  | 0:10 |  |  |
Aiheesta muualla

Kuvia tai muita tiedostoja aiheesta Dhoby Ghautin metroasema Wikimedia Commonsissa
Dhoby Ghautin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Somerset | North South Line | Seuraava asema: City Hall |
| 0 | 1 | 2 |
| --- | --- | --- |
| Edeltävä asema: Clarke Quay | North East Line | Seuraava asema: Little India |
| 0 | 1 | 2 |
| --- | --- | --- |
| Edeltävä asema: pääteasema | Circle Line | Seuraava asema: Bras Basah |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dhoby Ghaut MRT Station
Käännös suomeksi
Deyda Hydara

Deyda Hydara (9. kesäkuuta 1946 – 16. joulukuuta 2004) oli The Pointin, gambialaisen sitoutumattoman uutislehden, päätoimittaja ja yksi perustajista. Hän oli myös sekä AFP-uutistoimiston että Toimittajat ilman rajoja -järjestön kirjeenvaihtaja.
Hydara oli aktiivinen lehdistönvapauden puolestapuhuja ja arvosteli avoimesti presidentti Yahya Jammehia, joka pyrki rajoittamaan Gambian mediaa.
Hydara ammuttiin autoonsa 16. joulukuuta 2004, ja samassa iskussa loukkaantui kaksi hänen työtoveriaan. Jälkeenpäin murha arvioitiin tarkasti etukäteen suunnitelluksi.
Vuonna 2005 Hydaralle myönnettiin postuumisti PEN/Barbara Goldsmith Freedom to Write -palkinto.
Aiheesta muualla

Muistokirjoitus The Guardianissa
UNESCOn lausunto Hydaran kuolemasta
Toimittajat ilman rajoja -järjestön tutkimus
Press freedom groups demand justice - IFEX
David Jones (yleisurheilija)

| Mitalit> Maa:   Iso-Britannia.Miesten yleisurheilu. Olympialaiset  | Mitalit> Maa:   Iso-Britannia.Miesten yleisurheilu. Olympialaiset  | Mitalit> Maa:   Iso-Britannia.Miesten yleisurheilu. Olympialaiset  | Maa:   Iso-Britannia> Miesten yleisurheilu. |
| --- | --- | --- | --- |
|  Pronssia | Rooma 1960 | 4×100 m |  |
| EM-kilpailut  | EM-kilpailut  | EM-kilpailut  |  |
|  Pronssia | Belgrad 1962 | 4×100 m |  |
David Henry Jones (11. maaliskuuta 1940 Brookmans Park – 1. kesäkuuta 2023 Mallorca, Espanja) oli brittiläinen pikajuoksija ja olympiamitalisti.
Jones voitti urallaan Ison-Britannian pikaviestijoukkueessa olympiapronssia Roomassa 1960 ja EM-pronssia Belgradissa 1962. Hän osallistui Roomassa myös 100 ja 200 metrille, ja Belgradin EM-kilpailuissa hän oli 200 metrillä viides. Jonesin ennätykset olivat 100 metrillä vuonna 1960 juostu 10,48 sekuntia ja 200 metrillä vuonna 1961 juostu 20,9 sekuntia. Myöhemmin Jones muutti Mallorcalle jossa kuoli 83-vuotiaana 1. kesäkuuta 2023.
Dodge the Dodo

Dodge the Dodo on Esbjörn Svenssonin jazz-sävellys. Kappale löytyy Svenssonin Esbjörn Svensson Trion E.S.T. Live -äänitteeltä, jolla on tämän kappaleen livetaltiointi Sveitsin Montreux'stä vuodelta 1999.
Dodge the Dodo on yhtyeen alkuaikojen suosittu läpimurtohitti, jossa heijastuvat nyky-jazzin saralla arvostetun Esbjörn Svensson Trion kyky sekä raflaavaan funk-vaikutteiseen, jopa popahtavaan grooveen että säveltaiteelliseen syvyyteen modernin jazzin alalla. Äänitteellä esiintyvät Esbjörn Svensson pianossa, Dan Berglund kontrabassossa ja Magnus Öström rummuissa.
Kappaleen on esittänyt ja levyttänyt myös Ulf Wakenius radio.string.quartet.vienna-kvartetin kanssa sekä Esbjörn Svensson Pat Methenyn ja Schleswig-Holstein Kamariorkesterin kanssa.
Džandarijärvi

| Džandarijärvi ჯანდარის ტბა Candargöl |
| --- | --- |
 Džandari
Valtiot:  Kvemo Kartli,  Georgia Ağstafan piirikunta,  Azerbaidžan
Paikkakunta:  Kvemo Kartli ja Ağstafan piirikunta 
Koordinaatit:  41°25′46″N, 45°13′11″E
Mittaustietoja
Pinnankorkeus:  291  m 
Pituus:  6,4  m
Leveys:  3,0  m 
Pinta-ala:  10,6 km²  tai12,5
Tilavuus:  0,051 km3 
Keskisyvyys:  4,8 m 
Suurin syvyys:  7,2 m 
Valuma-alue:  102 km²
 fiDžandarijärvi 
Jandarijärvi Georgiassa
Jandarijärvi Azerbaidžanissa
Džandarijärvi (georg. ჯანდარის ტბა, Džandaris tba, azer. Candargöl) on järvi Georgian ja Azerbaidžanin välisellä rajalla. Se sijaitsee 291,4 metriä merenpinnan yläpuolella Kurajoen laaksossa Kaakkois-Georgian Kvemo Kartlin ja Luoteis-Azerbaidžanin syrjäisellä Ağstafan alueella.
Euroopan talouskomission laatiman rajat ylittävien vesistöjen ja kansainvälisten järvien suojelua ja käyttöä koskevan yleissopimuksen kuvauksen mukaan järven pinta-ala on 12,5 km². Järven valuma-alueen pinta-ala on 102 km², josta 68 km² (noin 67 %) on Georgian ja 34 km² (noin 33 %) on Azerbaidžanin puolella. Järven tilavuus on 51,15 miljoonaa kuutiometriä.
Džandarijärvi on pääosin täynnä jokivettä, jota virtaa Kurajoesta Gardabanin kanavan kautta. 1800-luvulla tämä matala järvi kuivui usein kesäisin ja kasteluveden saantia varten rakennettiin vuonna 1870 vesikanava, jolla enimmäiskapasiteettia on 15 m³/s. Järvi tavallaan muutettiin tekojärveksi, jota nykyisin Gardabanin kanavan lisäksi ruokkii toinenkin, Tbilisin Samgori-vesisäiliöstä alkava, joidenkin lähteiden mukaan Marinskji-niminen kanava. Džandarijärvellä ei ole yhtään luonnollista sivujokea ja pohjaveden vuorovaikutus sen vedenpinnan vaihteluihin ja vedenlaatuongelmiin on vähäistä. Järvenpohja on suhteellisen suora ja peitetty harmaanvärisellä liejulla. Kesällä paikkakunnalla lämpötila on +30–32 °C ja talvella on kylmää 2–3 astetta, mutta järvi jäätyy harvoin. Joidenkin kalastajien kertomuksien mukaan Džandarijärven veden läpinäkyvyys on noin 1 m, vedellä on ominaishaju ja se ei ole juomakelpoista.
Järvialueen väkiluku on yhteensä 14 000–15 000 (eli noin 140–150 asukasta/km²) ja mm. noin 50 milj. m³ vettä käytetään Azerbaidžanin Ağstafan alueen 8 500 hehtaarin maa-alueen vuosittaiseen kasteluun. Kasteltavien maa-alueiden laajentuminen molemmissa maassa sekä eri käyttäjien koordinoimaton vedenkäyttö alentavat järven veden tasoa. Puutteellinen vesienhoito, samoin teollisuuden, asuinalueiden ja maatalouden jätteiden aiheuttama Mtkvarijoen ja vesistöjen lisääntynyt saastuttaminen ovat asettaneet järven jatkuvaan vaaraan ja kärsinyt on myös sen ekologinen tila.
Järveä pidetään melko kalarikkaana (karppi ja monni) ja se on eri maiden kalastajien suosiossa. Aikoinaan karppi oli yksi Georgian tärkeimmistä kaupallisista kaloista ja Džandarijärven olosuhteissa sen biologiselle tutkimukselle omistetun Tbilisin valtionyliopiston väitöskirjan mukaan 1950-luvun puoleen väliin saakka tämä järvi tuotti 80-100 prosenttia Georgian SNT:n karppisaaliista. Se tarjoaa myös lepopaikan suurelle määrälle vesilinnuille muuttoliikkeen aikana ja tuhansia vesilintuja käyttää järveä talvehtimiseen.
Aiheesta muualla

Kuvia tai muita tiedostoja aiheesta Džandarijärvi Wikimedia Commonsissa
DALL-E

| Dall-E |
| --- | --- |

 Kuvankaappaus DALL-E 2-käyttöliittymästä
Luoja:  OpenAI
Kehityshistoria
Ensijulkaisu:  5. tammikuuta 2021
Vakaa versio:  10. elokuuta 2023
Tiedot
Alusta:  selain
Aiheesta muualla
Verkkosivusto
DALL-E (tyylitelty DALL·E) on OpenAI:n kehittämä tekoälypohjaisten kuvageneraattorimallien perhe, joka luo kuvia tekstimuotoisista kuvauksista.
DALL-E käyttää 12 miljardin parametrin versiota GPT-3 Transformer -mallista tulkitsemaan luonnollisen kielen syötteitä (kuten "viisikulmion muotoinen vihreä nahkakukkaro" tai "isometrinen näkymä surullisesta kapybarasta") ja tuottamaan niitä vastaavat kuvat. Se voi luoda kuvia realistisista esineistä ("lasimaalauksinen ikkuna, jossa on kuva sinisestä mansikasta") sekä esineistä, joita ei ole todellisuudessa olemassa ("kuutio, jossa on piikkisian tekstuuri"). Nimi on portmanteau sanoista WALL-E ja Salvador Dalí.
Monet neuroverkot ovat 2000-luvulta lähtien pystyneet tuottamaan melko realistisia kuvia. DALL-E pystyy kuitenkin tuottamaan niitä luonnollisista kielikehotuksista, joita se "ymmärtää [...] ja epäonnistuu harvoin vakavasti".kenen mukaan?
OpenAI ei ole julkaissut lähdekoodia kummallekaan mallille.
MIT Technology Review -lehden mukaan yksi OpenAI:n tavoitteista oli "antaa kielimalleille parempi käsitys jokapäiväisistä käsitteistä, joita ihmiset käyttävät asioiden ymmärtämiseen".
Historia

OpenAI paljasti DALL-E:n 5. tammikuuta 2021.
Huhtikuussa 2022 OpenAI julkisti DALL-E 2:n kertoen, että se pystyy tuottamaan fotorealistisia kuvia tekstimuotoisista kuvauksista sekä editorin, joka mahdollistaa yksinkertaiset muutokset tuotokseen. Ilmoituksen mukaan ohjelmisto oli vielä tutkimusvaiheessa, ja käyttöoikeus oli rajoitettu ennalta valituille beta-käyttäjille. Malli voi edelleen tehdä vakavia virheitä, myös sellaisia, joita kukaan ihminen ei tekisi. DALL-E 2:ta kuvailtiin mallina, joka "voi luoda alkuperäisiä, realistisia kuvia ja taidetta tekstikuvauksesta. Se voi yhdistää käsitteitä, attribuutteja ja tyylejä".
20. heinäkuuta 2022 DALL-E 2 julkaistiin beta-vaiheeseen, ja kutsuja lähetettiin miljoonalle odotuslistalla olevalle henkilölle. Käyttäjät pystyivät luoda tietyn määrän kuvia ilmaiseksi joka kuukausi ja halutessaan ostaa lisää generaatioita. Aluksi pääsy oli rajattu vain ennakkoon valituille käyttäjille tutkimusvaiheen ajaksi eettisiin ja turvallisuussyihin liittyen. 28. syyskuuta 2022 DALL-E 2 julkaistiin suurelle yleisölle ja odotuslistavaatimus poistettiin.
DALL-E 3 julkaistiin 20. elokuuta 2023.
CLIP

DALL-E kehitettiin ja julkistettiin yleisölle yhdessä CLIP:n (Contrastive Language-Image Pre-training) kanssa. CLIP on erillinen malli, jonka tehtävänä on "ymmärtää ja luokitella" tuotos. CLIP kuratoi DALL-E:n tuottamat kuvat, ja CLIP esittää korkealaatuisimmat kuvat kutakin kehotusta varten.
Arkkitehtuuri

Generative Pre-trained Transformer (GPT) -mallia kehitettiin alun perin OpenAI:ssa vuonna 2018 Transformer-arkkitehtuuria käyttäen. Ensimmäinen iteraatio, GPT, skaalattiin GPT-2:n tuottamiseksi vuonna 2019; vuonna 2020 se skaalattiin jälleen GPT-3:n tuottamiseksi, jossa on 175 miljardia parametria.
DALL-E:n malli on GPT-3:n multimodaalinen toteutus, jossa on 12 miljardia parametria ja joka "vaihtaa tekstiä pikseleihin" ja joka on koulutettu Internetistä saatujen teksti- ja kuvaparien avulla. Se käyttää nollakohtaista oppimista luodakseen tuotoksen kuvauksesta ja vihjeestä ilman lisäkoulutusta.
DALL-E tuottaa useita kuvia vastauksena kehotuksiin. CLIP ymmärtää nämä kuvat ja asettaa ne paremmuusjärjestykseen. CLIP on koulutettu yli 400 miljoonalla kuva- ja tekstiparilla. CLIP on kuvantunnistusjärjestelmä, joka on koulutettu Internetistä poimituilla kuvilla ja kuvauksilla, ei kuitenkaan merkityistä kuvista koostuvalla kuratoidulla tietokokonaisuudella (kuten ImageNet). CLIP yhdistää kuvat ja kuvatekstit toisiinsa. CLIP koulutettiin ennustamaan, mikä kuvateksti (32 768 mahdollisen kuvatekstin "satunnaisvalikoimasta") sopi parhaiten kuvaan, minkä ansiosta se pystyi myöhemmin tunnistamaan kohteita kuvissa, jotka eivät kuuluneet sen koulutusjoukkoon.